CELEX: 62009TN0422
Language: el
Date: 2009-10-19 00:00:00
Title: Υπόθεση T-422/09: Προσφυγή της 19ης Οκτωβρίου 2009 — São Paulo Alpargatas κατά ΓΕΕΑ — Fischer (BAHIANAS LAS ORIGINALES)

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/33
            
         Προσφυγή της 19ης Οκτωβρίου 2009 — São Paulo Alpargatas κατά ΓΕΕΑ — Fischer (BAHIANAS LAS ORIGINALES)
   (Υπόθεση T-422/09)
   2009/C 297/51
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: São Paulo Alpargatas, SA (εκπρόσωπος: P. Merino Baylos, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Enrique Fischer
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να δεχτεί την προσφυγή, ακυρώνοντας την απόφαση του δευτέρου τμήματος προσφυγών του ΓΕΕΑ της 17ης Αυγούστου 2009 και συνάγοντας όλες τις κατά το κοινοτικό δίκαιο έννομες συνέπειες,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτών την καταχώριση του κοινοτικού σήματος: Enrique Fischer
   
      Σήμα προς καταχώριση: Εικονιστικό σήμα που περιέχει το λεκτικό στοιχείο «BAHIANAS (LAS ORIGINALES)» (αίτηση αριθ. 5 024 591), για προϊόντα της κλάσεως 25
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο κοινοτικό εικονιστικό σήμα που περιέχει το λεκτικό στοιχείο «havaianas» (αριθ. 3 772 431), καταχωρισμένο ισπανικό εικονιστικό σήμα που περιέχει το λεκτικό στοιχείο «havaianas» (M 2 341 904) και καταχωρισμένο ισπανικό λεκτικό σήμα «HAVAIANAS» (M 2 341 905), όλα τα ανωτέρω για προϊόντα της κλάσεως 25
   
      Απόφαση του τμήματος ανακοπών: Απόρριψη της αιτήσεως καταχωρίσεως κοινοτικού σήματος στο σύνολό της.
   
      Απόφαση του τμήματος προσφυγών: Ακύρωση της προσβαλλόμενης αποφάσεως.
   
      Λόγοι ακυρώσεως: Εσφαλμένη ερμηνεία του άρθρου 8, παράγραφος 1, στοιχείο β', του κανονισμού 207/2009.